stanford-oval/wikipedia huggingface dataset:
Joseph Crescent McKinney

Joseph Crescent McKinney (10. syyskuuta 1928 Grand Rapids – 9. kesäkuuta 2010) oli Michiganin osavaltiossa toiminut yhdysvaltalainen roomalaiskatolinen piispa. Hänet vihki papiksi Grand Rapidsin hiippakuntaan Pietro Fumasoni Biondi 20. joulukuuta 1953. Hänet nimitettiin Grand Rapidsin vihkipiispaksi sekä Leontiumin titulaaripiispaksi 24. heinäkuuta 1968, ja piispaksi vihkiminen seurasi 26. syyskuuta. Pääkonsekraattorina toimi John Francis Dearden, jota avustivat Allen James Babcock ja Charles Alexander K. Salatka.
McKinney erosi tehtävistään vihkipiispana 3. lokakuuta 2001.
JoJo

| JoJo |
| --- | --- |
 JoJo esiintymässä maaliskuussa 2011.
Henkilötiedot
Koko nimi:  Joanna Noëlle Levesque
Syntynyt: 20. joulukuuta 1990 (ikä 33) Brattleboro, Vermont, Yhdysvallat
Ammatti:  laulaja-lauluntekijä, näyttelijä
Muusikko
Taiteilijanimi:  JoJo
Laulukielet:  englanti
Tyylilajit:  pop, R&B
Levy-yhtiöt:  Da Family, Blackground, Atlantic Records
Aiheesta muualla
iamjojoofficial.com
  [ Muokkaa Wikidatassa ] [ ohje ]  
JoJo (oik. Joanna Noëlle Levesque; s. 20. joulukuuta 1990 Brattleboro, Vermont) on yhdysvaltalainen laulaja-lauluntekijä ja elokuvanäyttelijä. Hän on  esiintynyt elokuvissa Aquamarine ja Runaway Vacation.
Ura

Levesque syntyi Bostonissa vuonna 1990. Ennen Yhdysvalloissa platinaa myyneen JoJo-debyyttialbumin julkaisua hän oli saanut huomiota laulamalla Aretha Franklinin kappaleen Respect 8-vuotiaana Bill Cosbyn juontamassa TV-sarjassa Kids Say the Darndest Things: On The Road To Boston.
Hänen ensimmäinen albuminsa JoJo debytoi neljäntenä Billboardin albumilistalla myyden 95 000 kappaletta ja maailmanlaajuisesti yli 3 miljoonaa kappaletta. Albumin ensimmäinen single ”Leave (Get Out)” julkaistiin helmikuussa 2004. Se sijoittui parhaimmillaan sijalle 12 Billboard Hot 100 -listalla. Single pysyi viisi viikkoa Billboard Top 40 Mainstream -listan ykkösenä. JoJo rikkoi Britney Spearsin ennätyksen olemalla nuorin artisti, jonka kappale on päässyt listaykköseksi.
JoJo teki ensimmäisen televisio-esiintymisensä Bernie Mac Showssa. Vuonna 2006 hän oli pääosassa Hollywood-elokuvassa Aquamarine (elokuvadebyytti) sekä elokuvassa RV. JoJon toinen albumi, The High Road, julkaistiin 17. lokakuuta 2006 ja se debytoi sijalla kolme Billboardin top 200 -listalla myyden viikossa 108 000 kappaletta ja maailmanlaajuisesti yli 2 miljoonaa kappaletta. Albumin ensimmäinen single "Too Little Too Late" julkaistiin elokuussa 2006 ja se oli parhaimmillaan kolmas Billboard Hot 100 -listalla. Single myi platinaa.
JoJo on kertonut, että häntä pyydettiin alun perin huippusuosittuun Disney Channelilla pyörivään Hannah Montana -sarjaan Miley Cyrusin tilalle. JoJo on sanonut, ettei hän kadu yhtään päätöstä, ettei hän lähtenyt mukaan sarjaan. "He tarjosivat roolia ensin minulle, mutta en vain voinut nähdä itseäni siinä roolissa. En kadu päätöstäni lainkaan", JoJo kertoi.
Vuonna 2013 JoJo haastoi oikeuteen Da Family ja Blackground -levy-yhtiöt. Hän teki 12-vuotiaana seitsemän albumia käsittävän sopimuksen, joka on hänen mukaansa New Yorkin osavaltion lakien vastainen hänen nuoren ikänsä vuoksi. Levy-yhtiöiden ongelmien vuoksi hän ei ole voinut julkaista albumia vuoden 2006 jälkeen, vaan on julkaissut kappaleita omakustanteena. Alkuvuonna 2014 Los Angeles Times raportoi, että JoJo on päässyt eroon vanhasta sopimuksesta ja solminut levytyssopimuksen Atlantic Recordsin kanssa.
20. elokuuta 2015 JoJo julkaisi yhtä aikaa kolme kappaletta III-EP:ltään.
Aiheesta muualla

Wikimedia Commonsissa on kuvia tai muita tiedostoja aiheesta .
JoJon kotisivut
JoJo Twitterissä
JoJo Internet Movie Databasessa. (englanniksi)
Jonas Quinn
Aiheesta muualla

Hahmokuvaus GateWorld-sivustolla (Arkistoitu – Internet Archive) (englanniksi)
Jonas Quinn StargateWikissa (englanniksi)
Tähtiportin vakiohahmot
Samantha Carter, Vala Mal Doran, George Hammond, Daniel Jackson, Hank Landry, Cameron Mitchell, Jack O'Neill, Jonas Quinn, Teal'c
Bengt Nybondas

Bengt Anders Nybondas (9. kesäkuuta 1930 Lapinjärvi – 15. marraskuuta 2014) oli suomalainen agronomi, joka toimi Suomen Hippoksen puheenjohtajana vuosina 1980–1981.
Lapinjärven Harsbölessä syntynyt Nybondas valmistui agronomiksi Helsingin yliopistosta 1954. Vuosina 1953–1957 hän toimi opettajana ruotsinkielisessä Itä-Uudenmaan maamieskoulussa, 1957–1976 rehtorina Kirkkonummella toimineessa Överbyn pienviljelijäkoulussa (Överby skola för landsbygdens yrken) ja 1976–1993 Pernajan Kuggomissa sijaitsevan Itä-Uudenmaan kansankorkeakoulun (Östra Nylands folkhögskola) rehtorina.
Nybondas tunnettiin myös hevoskasvattajana, ja hän oli merkittävällä tavalla vaikuttamassa Vermon raviradan rakentamiseen 1970-luvulla. Nybondas toimi myös pitkään Vermon ravirata Oy:n puheenjohtajana.
Jonas Portin

| Henkilötiedot |
| --- | --- | --- | --- |
Syntymäaika: 30. syyskuuta 1986 (ikä 38)
Syntymäpaikka: Pietarsaari, Suomi
Pelipaikka: puolustaja
Pituus: 188 cm
Junioriseurat
1998–2005: Jaro
Seurat
| Vuodet | Seura | O | (M) |
| 2004 | Jaro II | 16 | (3) |
| 2005 | JBK | 14 | (1) |
| 2005–2009 | Jaro | 83 | (2) |
| 2009–2010 | Ascoli | 34 | (0) |
| 2010–2012 | Padova | 19 | (1) |
| Yhteensä | Yhteensä | 156 | (7) |
Maajoukkue
| 2006–2009 | Suomi U21 | 21 | (0) |
 Seurajoukkueuran tilastot kattavat vain kansalliset sarjat.
Jonas Lennart Portin (s. 30. syyskuuta 1986 Pietarsaari) on entinen suomalainen jalkapalloilija. Hän oli pelipaikaltaan keskuspuolustaja.
Portin on FF Jaron kasvatti. Hän debytoi Veikkausliigassa kaudella 2005 ja seuraavalla kaudella murtautui Jaron pelaavaan kokoonpanoon.
Portin kuului Suomen alle 21-vuotiaiden maajoukkueeseen Ruotsissa pelatussa EM-lopputurnauksessa. Ennen kesäkuussa 2009 pelattua nuorten alle 21-vuotiaiden jalkapallon EM-turnausta Portin teki pelaajasopimuksen Italian toiseksi korkeimman sarjatason Ascolin kanssa. Hän siirtyi turnauksen jälkeen Italiaan. Syyskuussa 2010 Portin siirtyi Padovaan.
Portinilla todettiin perinnöllinen sydänvika kesällä 2012. Samalla päättyi myös hänen ammattilaisuransa.
Hänen vanhempi veljensä Jens Portin on myös entinen jalkapalloilija.
Aiheesta muualla

Jonas Portin Padovan sivuilla (Arkistoitu – Internet Archive) (italiaksi)
Jonas Portin Suomen Palloliiton sivuilla (Arkistoitu – Internet Archive)
Jonas Portin - tuhkimotarina päättyi pelastumiseen kuolemalta (asialinja.com)
Suomen joukkue – Jalkapallon alle 21-vuotiaiden EM-kilpailut 2009
1 Jaakkola |
2 Jalasto |
3 Raitala |
4 Portin |
5 Turunen |
6 Sparv |
7 Hämäläinen |
8 M. Hetemaj |
9 Sadik |
10 Otaru |
11 Parikka |
12 Masalin |
13 Kärkkäinen |
14 Aho  |
15 Äijälä |
16 P. Hetemaj |
17 Hakola |
18 Vasara |
19 Kokko |
20 Pukki |
21 Viljanen |
22 Toivio |
23 Lehtovaara |
Valmentaja: Kanerva
Audi Quattro

| Audi Quattro |
| --- | --- |

Valmistustiedot
Valmistusmaa:  Saksa
Valmistaja:  Audi
Konserni:  VAG-konserni
Valmistusvuodet:  1980–1991
Tuotantomäärä:  11 452
Korimalli:  coupé
Luokka:  urheiluauto
Muotoilija:  Jörg Bensinger, Walter Treser, Ferdinand Piëch
Edeltäjä:  Audi Coupé
Seuraaja:  Audi Coupé S2
Teknisesti samankaltaisia:  Audi 80
Tekniset tiedot
Rakenne:  etumoottori
Iskutilavuus:  2 144 - 2226 cm³
Teho:  119 kW (162 hv) - 390 kW (530 hv)
Polttoaine:  bensiini
Vetotapa:  neliveto
Mitat
Massa:  1 290 – 1 350 kg
Pituus:  4 404 mm
Leveys:  1 723 mm
Korkeus:  1 344 mm
Audi Quattro oli saksalaisen Audin valmistama GT-luokan henkilöauto, jonka pohjalta rakennettiin myös tehtaan B-ryhmään luokiteltu ralliauto. Audi Quattro oli ensimmäisiä nelivetoisia henkilöautoja. Ennen Audia nelivetokonstruktioon oli päädytty henkilöautossa vain vuoden 1966 Jensen FF -urheiluautossa ja Subaru Leonessa vuonna 1972. Quattro on italiaa ja tarkoittaa numeroa neljä.
Mallinimi

Audin mallimerkistössä auton mallinimi oli yksinkertaisesti vain "Quattro", mutta pian termiä alettiin käyttää mistä tahansa Audin nelivetoisesta automallista tai koko Audin nelivetotekniikasta yleisemminkin. Pelkästä Audin nelivetotekniikasta tai mallin vetotavasta puhuttaessa tosin "quattro" kirjoitetaan edelleen pienellä alkukirjaimella (esim. Audi 80 quattro). Monissa lähteissä alkuperäiseen Audi Quattroon viitataan nimellä Ur-quattro (Ur on lyhenne saksan sanasta Ursprünglich, alkuperäinen).
Eurooppalaiset mallit

Audi esitteli alkuperäisen Quattron vuonna 1980 ja oli silloin ensimmäinen autovalmistaja, joka oli yhdistänyt nelivetotekniikan ja turboahdetun moottorin samaan autoon. Alkuperäinen voimanlähde oli 2,1 litran (2144 cm³) viisisylinterinen rivimoottori, jossa oli kaksi venttiiliä kutakin sylinteriä kohden. Moottorin tuottama teho oli 149 kW (n. 200 hv). Seuraavassa kehitysvaiheessa 1987 moottorin kokoa kasvatettiin 2226 cm³:een. Kolmannessa kehitysvaiheessa 1989 koneen iskutilavuus säilyi samana mutta sylinterinkanteen ilmaantui toinen nokka-akseli ja venttiilien määrä kasvoi 10:stä 20:een. Tämä RR-koodilla tunnettu moottori tuotti siviiliversiossaan pienillä ahtopaineilla 164 kW eli noin 220 hv. Audi Quattron kokonaistuotantomäärä vuosien 1980 ja 1991 välillä oli vain 11 452 yksilöä, joista osa päätyi ralliautoiksi.
Pohjois-Amerikan mallit

Ensimmäiset Audi Quattrot laivattiin Pohjois-Amerikkaan 1983. Nämä olivat ulkokuoreltaan ensimmäisen sarjan Quattrojen kaltaisia, toisin kuin Euroopassa myytävät pienen faceliftin läpikäyneet sisarensa. Kaikkiaan USA:n ja Kanadan markkinoille myytiin vain 664 autoa mallivuosina 1983–1986. Muun muassa paikallisten päästömääräysten vuoksi turbon ahtopainetta oli laskettu ja moottorinohjaus varustettu poikkeavalla ohjelmalla. Näistä johtuen käytettävissä ollut moottoriteho oli vain 127 kW.
Moottoriurheilussa

Ennen Quattroa nelivetoisien autojen ajateltiin olevan hyödyttömiä. Lisääntyvän painon ja monimutkaisuuden arveltiin hävittävän kaikki nelivedosta saatavat edut.
Syyskuussa 1979 Audi kysyi ralliin osallistuvilta valmistajilta ja sääntöjen tekijöiltä vastustiko kukaan poistamasta sääntöä, joka esti nelivetoisten autojen osallistumisen kilpailuun. Tuolloin oli tiedossa Audin kehittävän maastoautoa armeijalle. 3. maaliskuuta 1980 Audi esitteli Quattron tiekäyttöön. 1. tammikuuta 1981 auto homologoitiin ja Franz Wittmann voitti kymmenen päivää myöhemmin Itävallassa Jänner Rallye -tapahtumassa voittaen kaikki 31 erikoiskoetta 20 minuutin erolla seuraavaan. Muutamaa päivää myöhemmin Hannu Mikkola ajoi rallin maailmanmestaruuskilpailussa Monte Carlossa, jossa hän oli kuuden minuutin johtoasemassa kun hän keskeytti jarruvian vuoksi. Seuraava kilpailu oli Ruotsin ralli 1981, jonka Mikkola voitti. Mikkolan voitto oli ensimmäinen nelivetoisella autolla rallin MM-sarjassa.
Varhainen tekniikka oli kokonaan mekaanista (ei hydraulista kuten moderneissa ralliautoissa), jolloin käsijarrua ei voinut käyttää kun keskitasauspyörästön lukko oli käytössä. Iskunvaimennuksen joustovara oli pienempi kuin moderneissa autoissa ja oli käytettävä vasemman jalan jarrutusta, jolloin oikea jalka voitiin pitää kaasulla ja siten pitää turbon paineet ylhäällä.
Kilpailijat havaitsivat ongelmat Audin ratkaisussa ja tuotantoautosta tulevat ongelmat: viisisylinterinen moottori oli pitkällä edessä, joka aiheutti käsittelyyn suuria ongelmia, ja Audi käytti pitkään lukittua keskitasauspyörästöä.
Auton eri versioita käytetään nimiä A1, A2, S1 ja S1 E2.
Moottoriurheilussa > Audi Sport Quattro

Alkuperäisen ns. pitkän Quattron jäätyä teknisesti alakynteen Audi rakensi B-ryhmän luokitteluun tarvittavan määrän akseliväliltään huomattavasti lyhennettyjä malleja. Alkuperäiseen Quattroon verraten auton akseliväli oli lyhentynyt 32 cm. Lyhentäminen oli toteutettu poistamalla autosta vastaava pala heti etuovien takaa. Muita korissa havaittavia muutoksia olivat kevlarista valmistetut lokasuojat, jotka kätkivät sisäänsä 8 tuumaa leveät vanteet, kun alkuperäisen Quattron vannekoko oli 7 tuumaa.
Audi Quattrolla rallikilpailuihin osallistuneiden kuljettajien (mm. Hannu Mikkola, Stig Blomqvist, Michèle Mouton) yhteisestä toivomuksesta Sport Quattron tuulilasi oli pystympi kuin alkuperäisessä Quattrossa, millä pyrittiin vähentämään loivan tuulilasin aiheuttamia heijastuksia. Sport Quattro oli myös alustaltaan tehty suoraan kilpailukäyttöä silmällä pitäen, kun vanha pitkä Quattro oli koottu lähinnä vakiomallien alustaosista. Moottorin iskutilavuus oli pienentynyt 2133 cm³:een, mutta 5-sylinterisestä 20-venttiilisestä moottorista oli puristettu ulos 257 kW:n tehot. Myöhemmissä kehitysversioissa moottoriteho nousi tästä vielä yli 100 kW:lla.
Sport Quattro tuotti tehoa 331 kilowattia (450 hevosvoimaa) loppuvuodesta 1984. S1-mallin tehot olivat virallisen ilmoituksen mukaan 350 kilowattia (476 hevosvoimaa), mutta ilmankierrätysjärjestelmän kanssa, joka piti turboahtimen pyörimässä, tehomäärä oli luultavasti yli 500 hevosvoimaa 8000 kierroksen kohdalla. 1090 kilogrammaa painava auto kiihtyi 0-100 km/h nopeuteen 3,1 sekunnissa.
Pikes Peak -kilpailussa käytetty S1 tuotti 447,4 kilowattia (600 hevosvoimaa) tehoa.
Aiheesta muualla

Kuvia tai muita tiedostoja aiheesta Audi Quattro Wikimedia Commonsissa
Audi quattro -merkkikerho
Audi Sport quattro
Bengt Meyer

Bengt Oskar Meyer (25. lokakuuta 1928 Helsinki   – 17. heinäkuuta 2017 Tammisaari) oli suomalainen gynekologi, joka vaikutti merkittävästi kohdunkaulansyöpäseulontojen kehittymiseen Suomessa.
Meyerin vanhemmat olivat lääketieteen lisensiaatti Julius Frans Christina Meyer ja Ragnhild Boije ja puoliso vuodesta 1953 sairaanhoitaja Ulla Helena Emilia Westerlund. Meyer tuli ylioppilaksi 1947 ja valmistui Helsingin yliopistosta lääketieteen lisensiaatiksi vuonna 1954. Lääketieteen ja kirurgian tohtoriksi hän väitteli 1959 tutkielmalla Tetany and Pregnancy: A Clinical Study. Hän sai synnytysopin ja gynekologian erikoispätevyyden vuonna 1962. Meyer toimi Helsingin Naistenklinikalla erikoislääkärinä vuodesta 1958 ja sittemmin apulaisylilääkärinä, kunnes jäi eläkkeelle vuonna 1991.
Nuoruudessaan Meyer harrasti ampumaurheilua ja oli kahtena perättäisenä vuonna skeet-ammunnan Suomen mestari.
Bethelin väestönlaskenta-alue

Bethelin väestönlaskenta-alue (engl. Bethel Census Area) on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 18 666 vuonna 2020. Väestönlaskenta-alueen suurin kaupunki on Bethel. Väestönlaskenta-alue on perustettu vuonna 1980.
Aiheesta muualla

Kuvia tai muita tiedostoja aiheesta Bethelin väestönlaskenta-alue Wikimedia Commonsissa
Alaskan osavaltio
Bengt Morberg

| Mitalit | Mitalit | Mitalit |  |
| --- | --- | --- | --- |
|  Bengt Morberg |  Bengt Morberg |  Bengt Morberg |  |
Maa:   Ruotsi
|  Olympialaiset  |  Olympialaiset  |  Olympialaiset  |  |
Miesten voimistelu
|  Kultaa | Antwerpen 1920 | joukkuekilpailu, ruotsalaissysteemi |  |
Bengt Morberg (1. kesäkuuta 1897 Västerås – 26. syyskuuta 1968 Västerås) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.
Benedictus IX

| Benedictus IX |
| --- | --- |

Henkilötiedot
Koko nimi:  Theophylactus
Syntynyt: n. 1012 Rooma
Kuollut: 1055, 1065 tai 1085 Grottaferrata
Paavi
Paavius alkoi:  1032 1045 1047
Paavius päättyi:  1044 1045 1048
Edeltäjä:  Johannes XIX  Sylvester III Klemens II
Seuraaja:  Sylvester III Gregorius VI  Damasus II
Paavi Benedictus IX (s. noin 1012 – k. ehkä 1055, 1065 tai 1085) oli paavina ensimmäisen kerran elo–syyskuulta 1032 syyskuulle 1044, toisen kerran 10. maaliskuuta 1045 – 1. toukokuuta 1045 ja vielä kolmannen kerran lokakuulta 1047 heinäkuulle 1048. Oikealta nimeltään hän oli Theophylactus. Hän oli Tusculumin kreivin Albrekt III:n poika ja paavi Benedictus VIII:n ja paavi Johannes XIX:n veljenpoika. Theopylactuksen isä hankki pojalleen paaviuden, joka myönnettiin tälle lokakuussa 1032 Johannes XIX:n kuoltua.
On väitetty, että Benedictus olisi paaviksi tullessaan ollut vain kahdentoista. Jotkut lähteet väittävät hänen olleen vain yksitoistavuotias. Jos nämä väitteet pitäisivät paikkansa, hän olisi kaikkien aikojen nuorin paavi. Todennäköisesti hän oli kuitenkin 18–20-vuotias. Koska hänen tarkkaa syntymäaikaansa ei tiedetä, voidaan varmuudella sanoa vain, että hän on ollut yksi nuorimmista paaveista.
Benedictus vietti varsin hurvittelevaa elämää, vaikka olikin teologisissa näkemyksissä ja tavanomaisissa kirkon toimissa täysin oikeaoppinen. Vuonna 1036 hänet pakotettiin pois Roomasta ja hän tarvitsi keisari Konrad II:n tukea palatakseen. Tammikuussa 1044 hänet pakotettiin taas lähtemään, ja hänen tilalleen tuli Sylvester III, jota joskus pidetään vastapaavina. Benedictuksen joukot palasivat huhtikuussa ja karkottivat kilpailijan.
Benedictus luopui virasta kesäkuussa, mahdollisesti siksi että halusi mennä naimisiin. Hän myi paikkansa kummisedälleen, arkkipiispa Johannekselle (mahdollisesti yli 650 kilosta kultaa). Tämä nousi paaviksi Gregorius VI toukokuussa 1045. Ilmeisesti Benedictus pian katui kauppaa ja yritti suistaa Gregoriuksen vallasta. Myös Sylvester III palasi vaatimuksineen. Benedictus valloitti Rooman ja pysyi valtaistuimella kesäkuuhun 1046 asti. Kuningas Henrik III puuttui asioihin ja joulukuussa 1046 Sutriumin kirkolliskokouksessa, johon Benedictus ei osallistunut, Benedictukselta ja Sylvesteriltä riistettiin heidän asemansa ja Gregoriusta kehotettiin eroamaan. Saksalaisesta piispa Suidgerista tuli paavi Klemens II. Benedictus ei hyväksynyt tätä, ja kun Klemens II kuoli lokakuussa 1047, Benedictus palasi marraskuussa. Hänet kuitenkin karkotettiin heinäkuussa 1048 ja Poppo Bressanonelaisesta tuli Klemensin seuraaja Damasus II. Vuonna 1049 Benedictus ei suostunut vastaamaan syytteisiin kirkollisten virkojen myynnistä ja hänet julistettiin pannaan.
Benedictuksen kohtalo on epäselvä. Hän on saattanut luovuttaa valtataistelun ja kuolla vuonna 1065 Grottaferratan luostarissa. Toisten lähteiden mukaan hän kuoli vuonna 1085. Paavi Pyhä Leo IX saattoi kumota hänen pannansa. Erään tiedon mukaan hän jatkoi tuen etsimistä paluutaan varten, mutta kuoli tammikuussa 1055 tai 1065.
Aiheesta muualla

Kuvia tai muita tiedostoja aiheesta Benedictus IX Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Johannes XIX, Sylvester III, Klemens II | Paavi | Seuraaja: Sylvester III, Gregorius VI, Damasus II |
Jon Amiel

| Jon Amiel |
| --- | --- |
 Jon Amiel Toronton elokuvajuhlissa vuonna 2009.
Henkilötiedot
Syntynyt: 20. toukokuuta 1948 (ikä 76) Lontoo
Kansalaisuus:  Yhdistynyt kuningaskunta
Ammatti:  elokuvaohjaaja
Aiheesta muualla
IMDb 
Elonet
Jon Amiel (s. 20. toukokuuta 1948) on Lontoossa syntynyt elokuvaohjaaja, joka on luonut menestyksekkään uran sekä Britanniassa että Yhdysvalloissa.
Amiel opiskeli Cambridgen yliopistossa ennen kuin pääsi töihin Royal Shakespeare Companylle. Työskenneltyään jo BBC:lle hän ohjasi vuonna 1985 dokumentin The Silent Twins. Hänet valittiin pian ohjaamaan myös minisarjaa Laulava salapoliisi.
Amiel teki elokuvadebyyttinsä Cappuccinon (Queen of Hearts) ohjauksella vuonna 1989. Myöhempien elokuvien joukkoon lukeutuvat Copycat – Kopiomurhaaja (1995), Mies joka luuli liikaa (1997), Ansa viritetty (1999), Ytimessä (2003) ja Creation (2009).
Aiheesta muualla

Brandon Harris: Jon Amiel, Creation Filmmaker Magazine.  20.1.2010. Viitattu 13.11.2022. (englanniksi)
Jon Amiel Biography (1948-) FilmReference. Viitattu 13.11.2022. (englanniksi)
Jon Amiel Biography Tribute.ca. Viitattu 13.11.2022. (englanniksi)
Jon-Ivar Nygård

| Jon-Ivar Nygård |
| --- | --- |
 Nygård vuonna 2011.
Norjan liikenne- ja viestintäministeri
 Støren hallitus 14. lokakuuta 2021–  
Edeltäjä:  Knut Arild Hareide
Fredrikstadin pormestari
 2011–2021  
Edeltäjä:  Eva Kristin Andersen
Seuraaja:  Siri Martinden
Henkilötiedot
Syntynyt: 1. tammikuuta 1973 (ikä 51)
Kansalaisuus:  norjalainen
Tiedot
Puolue:  työväenpuolue
Tutkinnot:  Oslon yliopisto
Jon-Ivar Nygård (s. 2. tammikuuta 1973) on norjalainen työväenpuolueen poliitikko ja Norjan nykyinen liikenne- ja viestintäministeri Støren hallituksessa lokakuusta 2021. Tätä ennen hän toimi Fredrikstadin pormestarina vuosina 2011–21.
Aiheesta muualla

Jon-Ivar Nygård Norjan suurkäräjien nettisivuilla (norjaksi)
Kuvia tai muita tiedostoja aiheesta Jon-Ivar Nygård Wikimedia Commonsissa
Josephine McKim

| Mitalit | Mitalit | Mitalit |  |
| --- | --- | --- | --- |
|  Josephine McKim |  Josephine McKim |  Josephine McKim |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | 4 × 100 metrin vapaauintiviesti |  |
|  Pronssia | Amsterdam 1928 | 400 metrin vapaauinti |  |
Josephine Eveline McKim-Chalmers (4. tammikuuta 1910 Oil City, Pennsylvania – 10. joulukuuta 1992 Woodstock, New York) oli yhdysvaltalainen uimari, olympiavoittaja ja näyttelijä. McKim voitti Los Angelesin kesäolympialaisissa 1932 kultaa 4 × 100 metrin vapaauintiviestistä, yhdessä Helen Johnsin, Eleanor Garattin ja Helene Madisonin kanssa. Neljä vuotta aikaisemmin Amsterdamissa McKim oli jo uinut pronssille 400 metrin vapaauinnissa. McKim edusti uintiurallaan seuratasolla Carnegie Library Athletic Clubia.
Uintiuransa jälkeen McKim meni naimisiin ja aloitti näyttelijän uransa. Hän esiintyi 1930-luvulla useissa elokuvissa, esimerkiksi yhdessä Tarzan-elokuvassa sekä tunnetussa kauhuelokuvassa Frankensteinin morsian. McKim kuoli 82-vuotiaana joulukuussa 1992.
Filmografia

Movie Town (1931)
Tarzan and His Mate (1934)
Frankensteinin morsian (1935)
The King Steps Out (1936)
Lady Be Careful (1936)
More Than a Secretary (1936)
Bourra

| Bourra |
| --- | --- |
 Bourra
 Koordinaatit: 15°28′30″N, 0°42′34″E 
Valtio:  Mali
Alue:  Gao
Piiri:  Ansongo
Hallinto:  
 – Asutustyyppi:  kunta
Väkiluku (2009):  19 200
Infobox OKVirheellinen NIMI-arvo: 
Bourra on maalaiskunta Gaon alueen Ansongon piirissä Malissa. Sen pinta-ala on 3 438 neliökilometriä. Kunnassa on 19 200 asukasta (vuonna 2009).
Bourran kunta rajoittuu pohjoisessa Ansongon, idässä Tin-Haman, etelässä Ouattagounan ja lännessä Tessitin kuntiin. Seutu kuuluu Sahelin vyöhykkeeseen. Sen läpi virtaa Nigerjoki.
Kuntaan kuuluu 8 kylää ja kuusi paimentolaisryhmää. Sen keskuspaikka on Tassigan kylä. Asukkaat ovat songhaita, tuaregeja ja fulbeja. Vallitseva uskonto on islam.
Tassigan kautta kulkee Gaosta Nigerin rajalle johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, kaupankäyntiä ja käsityöammatteja.
Kunnassa on kymmenen alakoulua, yksi yläkoulu sekä koraanikoulu. Tassigassa on terveyskeskus. Nähtävyyksiin kuuluu eroosion muovaama Tondithion ”kivinen vene”.
Bourque

Bourque on muun muassa seuraavien henkilöiden sukunimi:
Chris Bourque (s. 1986), yhdysvaltalais-kanadalainen jääkiekkoilija
François Bourque (s. 1984), kanadalainen alppihiihtäjä
Gabriel Bourque (s. 1990), kanadalainen jääkiekkoilija
Mavrik Bourque (s. 2002), kanadalainen jääkiekkoilija
Ray Bourque (s. 1960), kanadanranskalainen jääkiekkoilija
René Bourque (s. 1981), kanadalainen jääkiekkoilija
Ryan Bourque (s. 1991), yhdysvaltalainen jääkiekkoilija
Trent Bourque (s. 1998), kanadalainen jääkiekkoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bournoniitti

| Bournoniitti |
| --- | --- |

Luokka:  sulfidimineraalit
Kemialliset ominaisuudet
Kemiallinen kaava:  PbCuSbS3
Molekyylipaino:  488,70 g/mol
Fysikaaliset ominaisuudet
Väri:  harmaa
Asu:  sälömäinen, levymäinen tai massamainen
Kidejärjestelmä:  rombinen
Kaksostus:  kyllä
Kovuus Mohsin asteikolla:  2,5–3
Tiheys:  5,83 g/cm3
Optiset ominaisuudet
Kiilto:  metallikiilto
Viiru:  harmaa
Läpinäkyvyys:  läpinäkymätön
Aiheesta muualla
  Bournoniitti Commonsissa 
Bournoniitti on sulfidimineraali, jonka kemiallinen kaava on PbCuSbS3.
Bournoniitti esiintyy yleensä levymäisinä tai prismaattisina kasaumina. Sillä esiintyy yleensä kaksostusta. Mineraali muodostaa isomorfisen seossarjan seligmanniitin kanssa.
Bournoniittia esiintyy matalan ja keskilämpötilan hydrotermisissä juonissa yhdessä muiden sulfidimineraalien, kuten lyijyhohteen, rikkikiisun ja sinkkivälkkeen kanssa. Sitä löydettiin ensimmäisen kerran Cornwallista Englannista. Myöhemmin bournonittia on löydetty suurina kiteinä muun muassa Saksasta ja Romaniasta.
Käännös suomeksi